钦定古今图书集成/理学汇编/学行典/第248卷 > 施美玉
## 钦定古今图书集成/理学汇编/学行典/第248卷 > 施美玉

按《苏州府志》：“施美玉，字邦珍，崇明人。奉亲竭力。亲丧，
庐墓侧，日读《孝经》，不尚浮屠，一遵文公家礼。有友周
陈二生以财构隙，密为代偿，两不使知。后觉，二人深
愧谢。又一日，乘驴出城，索膳夫银，一贫民鬻男得金
偿之。美玉急返银，令赎男归，终不责取。为胶州判，催
科不扰，逋民亡窜者复归。不久致政，慕靖节风，自号
‘半陶子’。”